En vortal er en betegnelse, der anvendes for emnespecifikke portaler – så kaldte vertikale portaler eller vertical portals. Portalerne beskæftiger sig kun med et enkelt område, som de så til gengæld dækker dybt og bredt.
Beskrivelse: Ordet “Vortal” er en sammentrækning af de to ord “Vertikal” og Portal”. En portal er en indgang til et område, og en vertikal portal er således en afgrænset indgang til et område (i dette tilfælde et område af nettet).
Der har gennem tiden været mange diskussioner om hvorvidt der var behov, plads og efterspørgsel nok til at vortaler kunne overleve. I nogle perioder har tankerne været meget populære, og på andre tider har folk næsten forkastet tanken om at lave vortaler.